62018TJ0243_INF
A Törvényszék (hetedik tanács) 2020. december 16‑i ítélete –VW kontra Bizottság
(T‑243/18. sz. ügy)
„Közszolgálat – Tisztviselők – Túlélő házastárs – Túlélő hozzátartozói nyugdíj – A személyzeti szabályzat VIII. mellékletének 18. és 20. cikke – Jogosultsági feltételek – A házasság fennállásának időtartama – Jogellenességi kifogás – Egyenlő bánásmód – Az arányosság elve”
1.
Tisztviselői kereset – A panaszt elutasító határozat elleni kereset – Elfogadhatóság – A panaszt elutasító határozattal szemben benyújtott kereseti kérelmekről való határozathozatal kötelezettsége – Önálló tartalommal nem bíró kereseti kérelmek vagy pusztán megerősítő határozat – Hiány
(Személyzeti szabályzat, 90. és 91. cikk)
(lásd: 26., 27. pont)
2.
Tisztviselők – Egyenlő bánásmód – Fogalom – A szóban forgó helyzetek összehasonlítható jellege – Értékelési szempontok
(Az Európai Unió Alapjogi Chartája, 20. cikk, 21. cikk (1) bekezdés és 52. cikk, (1) bekezdés)
(lásd: 42–47. pont)
3.
Tisztviselők – Nyugdíjak – Özvegyi nyugdíj – Az elrendelés feltételei – Az uniós jogalkotó mérlegelési jogköre – Bírósági felülvizsgálat – Terjedelem
(Személyzeti szabályzat, VIII. melléklet, 18. és 20. cikk)
(lásd: 48. pont)
4.
Tisztviselők – Nyugdíjak – Özvegyi nyugdíj – Az elrendelés feltételei – A házasság minimális időtartama – A túlélő házastársakkal szemben azon alapuló eltérő bánásmód, hogy a házasságkötésre az elhunyt tisztviselő szolgálati jogviszonyának megszűnése előtt vagy után került sor – A tisztviselő nyugdíjba vonulását követően házasságot kötő személyek hátrányba kerülését eredményező feltétel – Az egyenlő bánásmód elvének és az arányosság elvének megsértése – Igazolás – A csalás elleni küzdelem és a nyugdíjrendszer pénzügyi egyensúlyának megőrzése – Hiány
(Személyzeti szabályzat, VIII. melléklet, 18. és 20. cikk)
(lásd: 51–61., 65–68., 72–76., 80–82., 85–87. pont)
Tárgy
Az EUMSZ 270. cikkre alapított, a felperes részére túlélő hozzátartozói nyugdíj megállapítását megtagadó 2017. június 26‑i bizottsági határozat és amennyiben szükséges, az e határozat elleni panaszt elutasító 2018. január 19‑i határozat megsemmisítése iránti kérelem.
Rendelkező rész
1)
A Törvényszék megsemmisíti az Európai Bizottság 2017. június 26‑i, VW részére túlélő hozzátartozói nyugdíj megállapítását megtagadó határozatát.
2)
A Törvényszék a Bizottságot kötelezi saját költségein felül VW költségeinek viselésére.
3)
Az Európai Parlament és az Európai Unió Tanácsa maguk viselik saját költségeiket.